
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	21 noiembrie 2013

	Nr.
	4c-7/635 


R A P O R T

asupra proiectului de Lege pentru aprobarea Ordonanţei de urgenţă a Guvernului nr. 96/2013 privind acordarea de drepturi unor membri ai Corpului diplomatic şi consular al României
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx.448/2013 din 11 noiembrie 2013, cu dezbaterea pe fond în procedură de urgenţă, a proiectului de lege pentru aprobarea Ordonanţei de urgenţă a Guvernului nr. 96/2013 privind acordarea de drepturi unor membri ai Corpului diplomatic şi consular al României.

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1116/10.10.2013)

· avizul favorabil al Comisiei juridice, de disciplină şi imunităţi (nr.4c-11/1270/20.11.2013)

· avizul favorabil al Comisiei pentru politică externă (nr.4c-13/71/20.11.2013)

Proiectul de lege are ca obiect de reglementare aprobarea Ordonanţei de urgenţă a Guvernului nr. 96/2013 privind acordarea de drepturi unor membri ai Corpului diplomatic şi consular al României, potrivit căreia se instituie indemnizaţia diplomatică pentru activitatea desfăşurată în interesul României de către diplomaţii aflaţi la pensie, cu o vechime neîntreruptă în MAE de minimum 15 ani.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

La lucrările comisiei şi-au înregistrat prezenţa 23 deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 4 noiembrie 2013.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, Comisia propune Plenului Camerei Deputaţilor adoptarea proiectului de lege în forma prezentată.
În cursul dezbaterilor, Comisia a respins amendamentul formulat în avizul Comisiei pentru politică externă, acesta regăsindu-se  în anexa la prezentul raport.

PREŞEDINTE,







SECRETAR,

Florin Iordache







Mihăiţă Găină

Întocmit,

Consilier parlamentar Elena Anghel 
Anexa

Amendament respins
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	Art.1. (1) - Membrii Corpului diplomatic şi consular al României, cu o vechime neîntreruptă de cel puţin 15 ani în Ministerul Afacerilor Externe, care la data de 31 august 2010 erau pensionari, pot beneficia de o indemnizaţie diplomatică în cuantum lunar de maximum 3.571 lei.

(2) Indemnizaţiile diplomatice prevăzute la alin (1) se pot acorda pentru un număr maxim de 250 de persoane.


	La articolul 1, alineatul (1) va avea următorul cuprins:

„Art. 1.- Membrii Corpului diplomatic şi consular al României, cu o vechime neîntreruptă de cel puţin 15 ani în Ministerul Afacerilor Externe, pot beneficia de o indemnizaţie diplomatică.”

Alineatul (2) se elimină.

Autor: Comisia pentru politică externă.
	Argumente pentru susţinere:
Pentru extinderea categoriilor de beneficiari.
Argumente pentru respingere:

Soluţia propusă nu poate fi susţinută din punct de vedere financiar.
	Camera Deputaţilor

